
                      GRAD ZAGREB

GRADSKA ČETVRT TREŠNJEVKA – SJEVER

                 Vijeće Mjesnog odbora 

           „Silvije Strahimir Kranjčević“
Klasa: 024-08/22-003/314
Urbroj: 251-13-11-16-22-14
Zagreb, 18. veljače 2022.

Z A P I S N I K

sa 9. sjednice Vijeća Mjesnog odbora „Silvije Strahimir Kranjčević“, održane 18. veljače 2022. godine, s početkom u 18.00 sati, u prostorijama Mjesnog odbora „Silvije Strahimir Kranjčević“, Ulica Silvija Strahimira Kranjčevića 4a.

Nazočni članovi Vijeća Mjesnog odbora: Lana Vukovinski, Bojana Buntak, Darko Džinić, Laila Gumhalter Malić, Velimir Mrkonjić
Ostali nazočni: 

- Gradski ured za mjesnu samoupravu, civilnu zaštitu i sigurnost, Područni odsjek Trešnjevka-sjever: Antonietta Gretić, voditeljica i Sanja Mijić, stručni referent  
- stanovnici: Filip Jurišić i Vesna Planinc
Predsjednica Vijeća Mjesnog odbora utvrđuje da je na sjednici prisutno 5 od ukupno 6 članova Vijeća, te da Vijeće može pravovaljano raspravljati i odlučivati.

Predsjednica Vijeća daje zapisnik sa 8. sjednice na verifikaciju. Otvara raspravu, zaključuje raspravu. Budući da nema primjedaba na zapisnik, predsjednica Vijeća daje isti na glasovanje, te konstatira da je zapisnik sa 8. sjednice prihvaćen JEDNOGLASNO.
Predsjednica daje na glasovanje predloženi 

D n e v n i   r e d

1. Izvješće Mandatnog povjerenstva o mirovanju mandata članu Vijeća Mjesnog odbora „Silvije Strahimir  Kranjčević“

2. Prijedlog zaključka o mirovanju mandata članu Vijeća Mjesnog odbora „Silvije Strahimir Kranjčević“ 

  3. Prijedlog zaključka o izboru potpredsjednice Vijeća Mjesnog odbora „Silvije Strahimir Kranjčević“

  4. Prijedlog zaključka za korištenjem prostora za rad Vijeća Mjesnog odbora „Silvije Strahimir Kranjčević“

  5. Prijedlog zaključka za asfalterski program Plana malih komunalnih akcija Mjesnog odbora „Silvije  Strahimir Kranjčević“ za 2022.
6. Prijedlog Programa utroška sredstava s pozicije „ostali nespomenuti rashodi poslovanja“ za 2022.
  7. Prijedlog zaključka o postepenoj zamjeni breza na Trakošćanskoj ulici nekim drugim vrstama drveća

  8. Prijedlog zaključka o iscrtavanju pješačkog prijelaza na Bisačkoj ulici kod izlaza na Trakošćansku ulicu

 9.Prijedlog zaključka za povremeno korištenje prostora mjesne samouprave

10. Prijedlog zaključka o strategijskom interesu k.č.br. 1406 i dio 1405 k.o. Trešnjevka po zahtjevu „Granosta“


11. Aktualna problematika Mjesnog odbora „Silvije Strahimir Kranjčević“

12. Pitanja, prijedlozi i obavijesti

koji je prihvaćen JEDNOGLASNO.
Ad. 1. Izvješće Mandatnog povjerenstva o mirovanju mandata članu Vijeća Mjesnog odbora „Silvije Strahimir  Kranjčević“

Predsjednica Mandatnog povjerenstva Laila Gumhalter Malić podnijela je Izvješće o mirovanju mandata članu Vijeća Mjesnog odbora „Silvije Strahimir Kranjčević“.
.

Predsjednica Mandatnog povjerenstva Laila Gumhalter Malić predlaže Zaključak o prihvaćanju Izvješća o  stavljanju mandata u mirovanje članu Vijeća Mjesnog odbora „Silvije Strahimir Kranjčević“ Filipu Jurišiću. 
Ad. 2. Prijedlog zaključka o mirovanju mandata članu Vijeća Mjesnog odbora „Silvije Strahimir Kranjčević“

Predsjednica izvješćuje o temi rasprave, otvara raspravu,  istu zaključuje.

Vijeće Mjesnog odbora „Silvije Strahimir Kranjčević“ JEDNOGLASNO donosi 
ZAKLJUČAK

o mirovanju mandata članu Vijeća 

Mjesnog odbora „Silvije Strahimir Kranjčević“

1. Prihvaća se Izvješće Mandatnog povjerenstva o mirovanju mandata članu Vijeća.

2. Utvrđuje se da mandat članu Vijeća FILIPU JURIŠIĆU, miruje s danom 10. veljače 2022. godine, zbog obnašanja nespojive dužnosti.

3. Ovaj će Zaključak biti objavljen na oglasnoj ploči u sjedištu Mjesnog odbora.

Ad. 3. Prijedlog zaključka o izboru potpredsjednice Vijeća Mjesnog odbora „Silvije Strahimir Kranjčević“
Predsjednica utvrđuje da ima jedan prijedlog za potpredsjednicu Vijeća Mjesnog odbora, i to Bojanu Buntak, te daje prijedlog na glasovanje. 

Vijeće Mjesnog odbora „Silvije Strahimir Kranjčević“ JEDNOGLASNO donosi 
Z A K LJ U Č A K

o izboru potpredsjednice Vijeća Mjesnog odbora 

„Silvije Strahimir Kranjčević“


1. Za potpredsjednicu Vijeća Mjesnog odbora „Silvije Strahimir Kranjčević“ izabrana  je BOJANA BUNTAK.

2. Ovaj zaključak bit će objavljen na oglasnoj ploči u sjedištu Mjesnog odbora.

Ad.4. Prijedlog zaključka za korištenjem prostora za rad Vijeća Mjesnog odbora „Silvije Strahimir Kranjčević“

Predsjednica izvješćuje o temi rasprave. Predsjednica otvara raspravu, u kojoj sudjeluju svi članovi. Predsjednica Vijeća zaključuje raspravu i daje na glasovanje prijedlog Zaključka.

Vijeće Mjesnog odbora “Silvije Strahimir Kranjčević” JEDNOGLASNO donosi

ZAKLJUČAK
1. Vijeće Mjesnog odbora „Silvije Strahimir Kranjčević“ trenutno koristi prostor za rad na lokaciji Ulica Silvija Strahimira Kranjčevića 4a, koji se sastoji od montažnog i zidanog objekta. 

2. Zbog nedostatka minimalno-tehničkih uvjeta za grijanjem montažnog objekta isti se ne koristi u razdoblju od jeseni do proljeća. Nedostatak grijanja dovodi i do zamrzavanja i pucanja vodovodnih cijevi unutar objekta.

3. Vijeće Mjesnog odbora „Silvije Strahimir Kranjčević“ traži od Gradskog ureda za upravljanje imovinom i stanovanje da izvidi koji prostori u vlasništvu Grada Zagreba, a nalaze se na području Mjesnog odbora su prikladni za rad Vijeća Mjesnog odbora.

4. Ovaj se zaključak dostavlja Vijeću Gradske četvrti Trešnjevka – sjever.  

Ad. 5. Prijedlog Zaključka za asfalterski program Plana malih komunalnih akcija Mjesnog odbora „Silvije  Strahimir Kranjčević“ za 2022.
Predsjednica izvješćuje o temi rasprave. Predsjednica otvara raspravu, u kojoj sudjeluju svi članovi. Predsjednica Vijeća zaključuje raspravu i daje na glasovanje prijedlog Zaključka.

Vijeće Mjesnog odbora  “Silvije Strahimir Kranjčević” JEDNOGLASNO donosi

ZAKLJUČAK
1. Vijeće Mjesnog odbora „Silvije Strahimir Kranjčević“ predlaže akcije za asfalterski program Plana malih komunalnih akcija Mjesnog odbora „Silvije Strahimir Kranjčević“ za 2022: 

· na zapadnoj strani Trakošćanske ulice - šljunčanje i popločavanje prostora ispod 9 klupa;

· Loborska ulica – uređivanje;

· istočni nogostup Krapinske ulice kod ulaza na parkiralište od „Vrutka“ – uređivanje;

· istočni nogostup u Ulici Božidara Adžije od nadvožnjaka do benzinske postaje „Ine“ – uređivanje.

2. Ovaj Zaključak dostavlja se Vijeću Gradske četvrti Trešnjevka – sjever.
Ad. 6. Prijedlog Programa utroška sredstava s pozicije „ostali nespomenuti rashodi poslovanja“ za 2022.
Predsjednica izvješćuje o temi rasprave. Predsjednica otvara raspravu, u kojoj sudjeluju svi članovi. Predsjednica Vijeća zaključuje raspravu i daje na glasovanje prijedlog Zaključka.

Vijeće Mjesnog odbora  “Silvije Strahimir Kranjčević” JEDNOGLASNO donosi

ZAKLJUČAK
1. Vijeće Mjesnog odbora "Silvije Strahimir Kranjčević" neće koristiti sredstva s pozicije „ostali nespomenuti rashodi poslovanja“ osigurana u Proračunu Grada Zagreba iz razdjela 0502 iz pozicije 262/3299 za 2022. 

2. Ovaj će zaključak biti dostavljen Gradskom uredu  za mjesnu samoupravu, civilnu zaštitu i sigurnost.

Ad. 7. Prijedlog zaključka o postepenoj zamjeni breza na Trakošćanskoj ulici nekim drugim vrstama drveća

Predsjednica izvješćuje o temi rasprave. Predsjednica otvara raspravu, u kojoj sudjeluju svi članovi. Predsjednica Vijeća zaključuje raspravu i daje na glasovanje prijedlog Zaključka.

Vijeće Mjesnog odbora “Silvije Strahimir Kranjčević” JEDNOGLASNO donosi

ZAKLJUČAK
1. Vijeće Mjesnog odbora „Silvije Strahimir Kranjčević“ predlaže postepenu zamjenu breza na Trakošćanskoj ulici nekim drugim vrstama drveća, npr. vrsta Japanska trešnja (Prunus serrulata).

2. Ovaj se zaključak dostavlja Vijeću Gradske četvrti Trešnjevka – sjever.  

Ad. 8. Prijedlog zaključka o iscrtavanju pješačkog prijelaza na Bisačkoj uici kod izlaza na Trakošćansku ulicu

Predsjednica izvješćuje o temi rasprave. Predsjednica otvara raspravu, u kojoj sudjeluju svi članovi. Predsjednica Vijeća zaključuje raspravu i daje na glasovanje prijedlog Zaključka.

Vijeće Mjesnog odbora “Silvije Strahimir Kranjčević” JEDNOGLASNO donosi

ZAKLJUČAK
1. Vijeće Mjesnog odbora „Silvije Strahimir Kranjčević“ predlaže iscrtavanje pješačkog prijelaza na Bisačkoj ulici kod izlaza na Trakošćansku ulicu.

2. Ovaj se zaključak dostavlja Vijeću Gradske četvrti Trešnjevka – sjever.  

Ad. 9. Prijedlog zaključaka za povremeno korištenje prostora mjesne samouprave

Predsjednica izvješćuje o temi rasprave. Predsjednica otvara raspravu, u kojoj sudjeluju svi članovi. Predsjednica Vijeća zaključuje raspravu i daje na glasovanje prijedloge Zaključaka.

Vijeće Mjesnog odbora “Silvije Strahimir Kranjčević” JEDNOGLASNO donosi

ZAKLJUČAK

1. GDCK ZAGREB ZDRAVSTVENO SAVJETOVALIŠTE iz Zagreba, Ilica 223, kojeg zastupa Ljerka Mišura, odobrava se povremeno korištenje prostora u objektu mjesne samouprave “Silvije Strahimir Kranjčević“, Zagreb, Ulica Silvija Strahimira Kranjčevića 4a, u zidanom objektu, dvorana,  u terminu  posljednji četvrtak u mjesecu u vremenu od 12,00 do 15,00 sati i posljednji petak u mjesecu u vremenu od 8,00 do 11,00 sati i teče od 01. ožujka 2022. godine do 31. listopada 2022. godine.

2. Prostor iz točke 1. ovog Zaključka, koristit će GDCK ZAGREB ZDRAVSTVENO SAVJETOVALIŠTE, bez naknade.

3. GDCK ZAGREB ZDRAVSTVENO SAVJETOVALIŠTE obvezuje se postupati s pažnjom dobrog gospodara u korištenju prostora.

4. O povremenom korištenju prostora iz točke 1. ovog Zaključka, Gradski ured za mjesnu samoupravu, civilnu zaštitu i sigurnost izdati će Odobrenje o korištenju, a u skladu s ovim Zaključkom.

i

ZAKLJUČAK

1. MATICI UMIROVLJENIKA TREŠNJEVKA – PODRUŽNICA „SILVIJE STRAHIMIR KRANJČEVIĆ“ iz Zagreba, Ulica Silvija Strahimira Kranjčevića 4 a, koju zastupa Vesna Antić, odobrava se povremeno korištenje prostora u objektu mjesne samouprave “Silvije Strahimir Kranjčević“, Zagreb, Ulica Silvija Strahimira Kranjčevića 4a, u montažnom objektu, uredska prostorija br. 2, te u zidanom objektu, dvorana, u terminu  subotom u vremenu od 16,00 do 20,00 sati i teče od 01. ožujka 2022. godine do 31. listopada 2022. godine.

2. Prostor iz točke 1. ovog Zaključka, koristit će MATICA UMIROVLJENIKA TREŠNJEVKA – PODRUŽNICA „SILVIJE STRAHIMIR KRANJČEVIĆ“, bez naknade.

3. MATICA UMIROVLJENIKA TREŠNJEVKA – PODRUŽNICA „SILVIJE STRAHIMIR KRANJČEVIĆ“ obvezuje se postupati s pažnjom dobrog gospodara u korištenju prostora.

4. O povremenom korištenju prostora iz točke 1. ovog Zaključka, Gradski ured za mjesnu samoupravu, civilnu zaštitu i sigurnost izdati će Odobrenje o korištenju, a u skladu s ovim Zaključkom.

Ad. 10. Prijedlog zaključka o strategijskom interesu k.č.br. 1406 i dio 1405 k.o. Trešnjevka po zahtjevu „Granosta“
Predsjednica izvješćuje o temi rasprave. Predsjednica otvara raspravu, u kojoj sudjeluju svi članovi. Predsjednica Vijeća zaključuje raspravu i daje na glasovanje prijedlog Zaključka.

Vijeće Mjesnog odbora “Silvije Strahimir Kranjčević” JEDNOGLASNO donosi

ZAKLJUČAK

1. Vijeće Mjesnog odbora „Silvije Strahimir Kranjčević“ nije suglasno s davanjem dijela čestice k.č.br. 1405 k.o. Trešnjevka u vlasništvu Grada Zagreba investitoru „Granosta d.o.o.“, u svrhu formiranja nove građevne čestice, a za potrebe rekonstrukcije, izgradnje stambene zgrade na adresi Klenovnička ulica 19.

2. Vijeće Mjesnog odbora „Silvije Strahimir Kranjčević“ smatra da zbog prevelike izgrađenosti ovog područja i posljedično manjkave infrastrukture takva suglasnost ne bi bila u interesu većine građana, te bi bila u suprotnosti strategijskim interesima gradske četvrti.

3. Vijeće Mjesnog odbora „Silvije Strahimir Kranjčević“ predlaže Gradu Zagrebu i nadležnim uredima da razmotre uređivanje čestice k.č.br. 1405 k.o. Trešnjevka kao javnog parkirališta.

4. Ovaj se zaključak dostavlja Vijeću Gradske četvrti Trešnjevka – sjever.  

Ad. 11. Aktualna problematika Mjesnog odbora „Silvije Strahimir Kranjčević“

Članovi Vijeća raspravljaju o aktualnoj problematici na području Mjesnog odbora.
Ad. 12. Pitanja, prijedlozi i obavijesti

Predsjednica Vijeća Mjesnog odbora "Silvije Strahimir Kranjčević" izvješćuje članove Vijeća o održanom zdravstvenom savjetovalištu u prostoru Mjesnog odbora i održanoj tribini o energetskoj obnovi u prostoru Centra za kulturu Trešnjevka, Park Stara Trešnjevka 1.
Predsjednica Vijeća Mjesnog odbora „Silvije Strahimir Kranjčević“ obavještava članove Vijeća da će se u ožujku 2022. godine, u suradnji sa Dječjim vrtićem Trešnjevka, u prostoru Mjesnog odbora, održati izložba likovnih radova predškolaca.
Budući da nema pitanja, predsjednica Vijeća zaključuje sjednicu.

Sjednica završena u 19,00 sati.

         Zabilježila:





                   Predsjednica









         Vijeća Mjesnog odbora

   Lana Vukovinski                                                                         „ Silvije Strahimir  Kranjčević“       

                                     




      Lana Vukovinski, v.r.                 
